title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Európskej nadácie pre odborné vzdelávanie za rozpočtový rok 2007

text:
               26.9.2009

               SK

               Úradný vestník Európskej únie

               L 255/149

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Európskej nadácie pre odborné vzdelávanie za rozpočtový rok 2007
   (2009/659/ES)
   EURÓPSKY PARLAMENT,

               —

               so zreteľom na konečnú účtovnú závierku Európskej nadácie pre odborné vzdelávanie za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej nadácie pre odborné vzdelávanie za rozpočtový rok 2007 spolu s odpoveďami nadácie (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 1360/90 zo 7. mája 1990 o zriadení Európskej nadácie pre odborné vzdelávanie (4), a najmä na jeho článok 11,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0157/2009),

               1.

               udeľuje riaditeľovi Európskej nadácie pre odborné vzdelávanie absolutórium za plnenie rozpočtu nadácie za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej nadácie pre odborné vzdelávanie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 63.

      (2)  Ú. v. EÚ C 311, 5.12.2008, s. 149.

      (3)  Ú. v. ES L 248, 16.9.2002, s. 1.

      (4)  Ú. v. ES L 131, 23.5.1990, s. 1.

      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej nadácie pre odborné vzdelávanie za rozpočtový rok 2007
   EURÓPSKY PARLAMENT,

               —

               so zreteľom na konečnú účtovnú závierku Európskej nadácie pre odborné vzdelávanie za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej nadácie pre odborné vzdelávanie za rozpočtový rok 2007 spolu s odpoveďami nadácie (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 1360/90 zo 7. mája 1990 o zriadení Európskej nadácie pre odborné vzdelávanie (4), a najmä na jeho článok 11,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0157/2009),

               A.

               keďže Európsky dvor audítorov (EDA) vyhlásil, že získal primeranú istotu o tom, že účtovná závierka za rozpočtový rok 2007 poskytuje spoľahlivé informácie a že príslušné operácie sú zákonné a riadne;

               B.

               keďže 22. apríla 2008 Európsky parlament udelil riaditeľovi Európskej nadácie pre odborné vzdelávanie absolutórium za plnenie rozpočtu nadácie za rozpočtový rok 2006 (6) a vo svojom uznesení, ktoré je súčasťou rozhodnutia o absolutóriu, Európsky parlament okrem iného vyjadril prekvapenie nad tým, že v správe EDA sa nespomína skutočnosť, že riaditeľovo vyhlásenie o vierohodnosti (priložené k výročnej správe o činnosti) obsahuje výhrady týkajúce sa politickej neistoty v partnerských krajinách, finančného hospodárenia v rámci dohovoru Tempus a možných sociálnych, právnych a finančných následkov technickej pomoci v súvislosti s dohovorom Tempus v nadácii a následkov pre dobré meno nadácie;

               1.

               berie na vedomie zistenie EDA, že v opravnom rozpočte bola suma pripísaných príjmov vykázaná nesprávnym spôsobom; malo to byť 1 200 000 EUR namiesto vykázaných 3 400 000 EUR, ktoré zahŕňali pripísané príjmy prenesené z predchádzajúcich rokov;

               2.

               berie na vedomie prísľub nadácie, že v budúcnosti svoje postupy v rámci predkladania rozpočtu zosúladí s regulačnými požiadavkami;

               3.

               berie na vedomie, že vo vyhlásení o vierohodnosti (priloženom k výročnej správe o činnosti) sa riaditeľ pridŕža výhrad z minulého roku týkajúcich sa politickej neistoty v partnerských krajinách, finančného hospodárenia v rámci dohovoru Tempus a možných sociálnych, právnych a finančných následkov repatriácie technickej pomoci z nadácie v súvislosti s dohovorom Tempus a následkov pre dobré meno nadácie;

               4.

               vyzýva EDA, aby preskúmal výhrady riaditeľa a aby sa k nim vyjadril v nasledujúcej audítorskej správe o nadácii;

               5.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (7).

      (1)  Ú. v. EÚ C 278, 31.10.2008, s. 63.

      (2)  Ú. v. EÚ C 311, 5.12.2008, s. 149.

      (3)  Ú. v. ES L 248, 16.9.2002, s. 1.

      (4)  Ú. v. ES L 131, 23.5.1990, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 88, 31.3.2009, s. 101.

      (7)  Pozri stranu 206 tohto úradného vestníka.


title: Rozhodnutie Rady (EÚ) 2017/798 z 25. apríla 2017 o poverení začať rokovania s vládou Japonska o Dohode o spolupráci v oblasti politiky hospodárskej súťaže medzi Európskou úniou a vládou Japonska

text:
               11.5.2017

               SK

               Úradný vestník Európskej únie

               L 120/19

         ROZHODNUTIE RADY (EÚ) 2017/798
   z 25. apríla 2017
   o poverení začať rokovania s vládou Japonska o Dohode o spolupráci v oblasti politiky hospodárskej súťaže medzi Európskou úniou a vládou Japonska
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 103 a 352 v spojení s článkom 218 ods. 3 a 4,
   so zreteľom na odporúčanie Európskej komisie,
   keďže by sa mali začať rokovania s cieľom uzatvoriť dohodu medzi Európskou úniou a vládou Japonska o spolupráci v oblasti politiky hospodárskej súťaže,
   PRIJALA TOTO ROZHODNUTIE:
   Článok 1
   1.   Komisia sa týmto poveruje začať rokovania s vládou Japonska o dohode, ktorou sa do Dohody medzi Európskym spoločenstvom a vládou Japonska ohľadom spolupráce, ktorá sa týka činností narúšajúcich hospodársku súťaž (1), doplnia ďalšie ustanovenia o výmene dôkazov vo vyšetrovaniach týkajúcich sa hospodárskej súťaže na základe reciprocity.
   2.   Rokovania sa povedú na základe smerníc Rady na rokovania uvedených v dodatku k tomuto rozhodnutiu.
   Článok 2
   Komisia sa týmto vymenúva za vyjednávača Únie.
   Článok 3
   Rokovania sa povedú po porade s pracovnou skupinou Rady pre hospodársku súťaž.
   Článok 4
   Toto rozhodnutie je určené Komisii.

      V Luxemburgu 25. apríla 2017

            Za Radu

            predseda

         I. BORG

      (1)  Ú. v. EÚ L 183, 22.7.2003, s. 12.


title: 2014/254/EÚ: Rozhodnutie Európskeho parlamentu a Rady zo 16. apríla 2014 o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z  2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2012/007 IT/VDC Technologies z Talianska)

text:
               7.5.2014

               SK

               Úradný vestník Európskej únie

               L 134/44

         ROZHODNUTIE EURÓPSKEHO PARLAMENTU A RADY
   zo 16. apríla 2014
   o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2012/007 IT/VDC Technologies z Talianska)

      (2014/254/EÚ)

   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (1), a najmä na jeho článok 12 ods. 3,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (2), a najmä na jeho článok 23 druhý odsek,
   so zreteľom na nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (3), a najmä na jeho článok 12,
   so zreteľom na Medziinštitucionálnu dohodu medzi Európskym parlamentom, Radou a Komisiou z 2. decembra 2013 o rozpočtovej disciplíne, spolupráci v rozpočtových otázkach a riadnom finančnom hospodárení (4), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený na poskytovanie dodatočnej podpory pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomoc pri ich opätovnom začleňovaní na trh práce.

               (2)

               EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa ustanovuje v článku 12 nariadenia (EÚ, Euratom) č. 1311/2013.

               (3)

               Taliansko podalo 31. augusta 2012 žiadosť o mobilizáciu prostriedkov z EGF v súvislosti s prepúšťaním v spoločnosti VDC Technologies SpA a u jedného dodávateľa, a do 6. septembra 2013 ju doplnilo o dodatočné informácie. Táto žiadosť spĺňa požiadavky na určenie finančných príspevkov podľa článku 10 nariadenia (ES) č. 1927/2006. Komisia preto navrhuje mobilizovať prostriedky vo výške 3 010 985 EUR.

               (4)

               Napriek tomu, že nariadenie (ES) č. 1927/2006 sa zrušuje, naďalej sa uplatňuje v súvislosti so žiadosťami predloženými do 31. decembra 2013 na základe článku 23 druhého odseku nariadenia (EÚ) č. 1309/2013.

               (5)

               EGF by sa preto mal mobilizovať s cieľom poskytnutia finančného príspevku v súvislosti so žiadosťou Talianska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2014 sa z Európskeho fondu na prispôsobenie sa globalizácii mobilizujú prostriedky vo výške 3 010 985 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu, 16. apríla 2014

            Za Európsky parlament

            predseda

         M. SCHULZ

            Za Radu

            predseda

         D. KOURKOULAS

      (1)  Ú. v. EÚ L 406, 30.12.2006, s. 1.

      (2)  Ú. v. EÚ L 347, 20.12.2013, s. 855.

      (3)  Ú. v. EÚ L 347, 20.12.2013, s. 884.

      (4)  Ú. v. EÚ C 373, 20.12.2013, s. 1.


title: Rozhodnutie Rady (EÚ) 2016/352 zo 4. marca 2016, ktorým sa stanovuje pozícia, ktorá sa má v mene Európskej únie prijať v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 a 131 a návrh nového predpisu o typovom schvaľovaní nehlučných cestných vozidiel (QRTV)

text:
               11.3.2016

               SK

               Úradný vestník Európskej únie

               L 65/64

         ROZHODNUTIE RADY (EÚ) 2016/352
   zo 4. marca 2016,
   ktorým sa stanovuje pozícia, ktorá sa má v mene Európskej únie prijať v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 a 131 a návrh nového predpisu o typovom schvaľovaní nehlučných cestných vozidiel (QRTV)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               V súlade s rozhodnutím Rady 97/836/ES (1) pristúpila Únia k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenia a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (ďalej len „revidovaná dohoda z roku 1958“).

               (2)

               V súlade s rozhodnutím Rady 2000/125/ES (2) Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesových vozidlách (ďalej len „paralelná dohoda“).

               (3)

               Smernicou Európskeho parlamentu a Rady 2007/46/ES (3) sa systémy členských štátov v oblasti typového schvaľovania nahradili postupom typového schvaľovania Únie, pričom sa zriadil zosúladený rámec, ktorý obsahuje správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy OSN začlenili do systému EÚ týkajúceho sa typového schvaľovania vozidiel buď v podobe požiadaviek na typové schválenie alebo ako alternatíva k právnym predpisom Únie. Od prijatia uvedenej smernice sa v rámci typového schvaľovania EÚ predpisy OSN čoraz viac začleňujú do právnych predpisov Únie.

               (4)

               Na základe skúseností a technického rozvoja sa požiadavky, ktoré sa týkajú určitých prvkov alebo charakteristík, na ktoré sa vzťahujú predpisy OSN č. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 a 131, musia prispôsobiť technickému pokroku.

               (5)

               Aby sa mohli stanoviť jednotné predpisy o typovom schvaľovaní tichých cestných vozidiel (QRTV) so zreteľom na ich zníženú počuteľnosť, mal by sa prijať nový predpis OSN o nehlučných cestných vozidlách.

               (6)

               Je preto potrebné stanoviť pozíciu, ktorá sa má prijať v mene Únie v administratívnom výbore revidovanej dohody z roku 1958 a vo výkonnom výbore paralelnej dohody, pokiaľ ide o prijatie uvedených predpisov OSN,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Únie v správnom výbore revidovanej dohody z roku 1958 a vo výkonnom výbore paralelnej dohody v období od 7. do 11. marca 2016, je hlasovať za návrhy uvedené v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 4. marca 2016

            Za Radu

            predsedníčka

         S.A.M. DIJKSMA

      (1)  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a časti, ktoré môžu byť namontované a/alebo použité na kolesových vozidlách, a podmienok vzájomného uznávania udelených schválení na základe týchto predpisov (Revidovaná dohoda z roku 1958) (Ú. v. ES L 346, 17.12.1997, s. 78).

      (2)  Rozhodnutie Rady 2000/125/ES z 31. januára 2000 týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda) (Ú. v. ES L 35, 10.2.2000, s. 12).

      (3)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).

      PRÍLOHA

                  Predpis č.

                  Bod programu rokovania

                  Názov bodu programu rokovania

                  Referenčný dokument

                  10

                  4.9.1.

                  Návrh dodatku 1 k sérii zmien 05 k predpisu č. 10 [elektromagnetická kompatibilita (EMC)]

                  ECE/TRANS/WP.29/2016/16

                  10

                  4.9.2.

                  Návrh dodatku 3 k sérii zmien 04 k predpisu č. 10 [elektromagnetická kompatibilita (EMC)]

                  ECE/TRANS/WP.29/2016/17

                  34

                  4.8.1.

                  Návrh dodatku 1 k sérii zmien 03 predpisu č. 34 (ochrana proti nebezpečenstvu požiaru)

                  ECE/TRANS/WP.29/2016/8

                  41

                  4.6.1.

                  Návrh dodatku 4 k sérii zmien 04 k predpisu č. 41 (emisie hluku motocyklov)

                  ECE/TRANS/WP.29/2016/3

                  46

                  4.8.2.

                  Návrh dodatku 3 k sérii zmien 04 k predpisu č. 46 (zariadenia na nepriamy výhľad)

                  ECE/TRANS/WP.29/2016/9

                  48

                  4.9.3.

                  Návrh dodatku 7 k sérii zmien 06 k predpisu č. 48 (montáž zariadení na osvetlenie a svetelnú signalizáciu)

                  ECE/TRANS/WP.29/2016/18

                  48

                  4.9.4.

                  Návrh dodatku 9 k sérii zmien 05 k predpisu č. 48 (montáž zariadení na osvetlenie a svetelnú signalizáciu)

                  ECE/TRANS/WP.29/2016/19

                  48

                  4.9.5.

                  Návrh dodatku 16 k sérii zmien 04 k predpisu č. 48 (montáž zariadení na osvetlenie a svetelnú signalizáciu)

                  ECE/TRANS/WP.29/2016/20

                  50

                  4.9.6.

                  Návrh dodatku 18 k pôvodnej sérii zmien k predpisu č. 50 (obrysové, brzdové, smerové svietidlá pre mopedy a motocykle)

                  ECE/TRANS/WP.29/2016/21

                  51

                  4.6.2.

                  Návrh dodatku 1 k sérii zmien 03 k predpisu č. 51 (hlučnosť vozidiel kategórie M a N)

                  ECE/TRANS/WP.29/2016/4

                  53

                  4.9.7.

                  Návrh dodatku 18 k sérii zmien 01 predpisu č. 53 (montáž zariadení na osvetlenie a svetelnú signalizáciu pre vozidlá kategórie L3)

                  ECE/TRANS/WP.29/2016/22

                  53

                  4.9.8.

                  Návrh série zmien 02 k predpisu č. 53 (montáž zariadení na osvetlenie a svetelnú signalizáciu pre vozidlá kategórie L3)

                  ECE/TRANS/WP.29/2016/23

                  55

                  4.7.1.

                  Návrh dodatku 5 k sérii zmien 01 k predpisu č. 55 (mechanické spojovacie zariadenia)

                  ECE/TRANS/WP.29/2016/5

                  60

                  4.15.1.

                  Návrh dodatku 5 k predpisu č. 60 (ovládače a kontrolky pre mopedy/motocykle)

                  ECE/TRANS/WP.29/2016/27

                  73

                  4.12.1.

                  Návrh na korigendum 1 (iba francúzske znenie) k sérii zmien 01 k predpisu č. 73 (bočné ochranné zariadenia)

                  ECE/TRANS/WP.29/2016/31

                  83

                  4.15.2.

                  Návrh dodatku 2 k sérii zmien 07 k predpisu č. 83 (emisie vozidiel kategórie M1 a N1)

                  ECE/TRANS/WP.29/2016/28

                  94

                  4.11.1.

                  Návrh na korigendum 3 (iba ruské znenie) k sérii zmien 01 k predpisu č. 94 (ochrana pri čelnom náraze)

                  ECE/TRANS/WP.29/2016/32

                  107

                  4.8.3.

                  Návrh dodatku 5 k sérii zmien 05 k predpisu č. 107 (všeobecná konštrukcia autobusov a autokarov)

                  ECE/TRANS/WP.29/2016/10

                  107

                  4.8.4.

                  Návrh dodatku 5 k sérii zmien 06 k predpisu č. 107 (všeobecná konštrukcia autobusov a autokarov)

                  ECE/TRANS/WP.29/2016/11

                  107

                  4.8.5.

                  Návrh k sérii zmien 07 k predpisu č. 107 (všeobecná konštrukcia autobusov a autokarov)

                  ECE/TRANS/WP.29/2016/12

                  110

                  4.8.6.

                  Návrh série zmien 02 k predpisu č. 110 (vozidlá s pohonom na CNG a LNG)

                  ECE/TRANS/WP.29/2016/13

                  113

                  4.9.9.

                  Návrh dodatku 6 k sérii zmien 01 k predpisu č. 113 (svetlomety vyžarujúce symetrické stretávacie svetlo)

                  ECE/TRANS/WP.29/2016/24

                  118

                  4.8.7.

                  Návrh dodatku 2 k sérii zmien 02 k predpisu č. 118 (horľavosť materiálov)

                  ECE/TRANS/WP.29/2016/14

                  125

                  4.8.8.

                  Návrh dodatku 1 k sérii zmien 01 k predpisu č. 125 (výhľad vodiča dopredu)

                  ECE/TRANS/WP.29/2016/15

                  128

                  4.9.10.

                  Návrh dodatku 5 k pôvodnej sérii zmien k predpisu č. 128 [svietidlá so svetelnými emisnými diódami (LED)]

                  ECE/TRANS/WP.29/2016/25

                  130

                  4.7.2.

                  Návrh dodatku 1 k predpisu č. 130 [systém výstrahy pred vybočením z jazdného pruhu (SVVJP)]

                  ECE/TRANS/WP.29/2016/6

                  131

                  4.7.3.

                  Návrh dodatku 2 k sérii zmien 01 k predpisu č. 131 [zdokonalené systémy núdzového brzdenia (AEBS)]

                  ECE/TRANS/WP.29/2016/7

                  4.13.1.

                  Návrh nového predpisu o schvaľovaní nehlučných cestných vozidiel (QRTV)

                  ECE/TRANS/WP.29/2016/26